《送羊振文先辈往桂阳归觐》
唐代·司马都

此去欢荣冠士林，离筵休恨酒杯深。云梯万仞初高步，

月桂馀香尚满襟。鸣棹晓冲苍霭发，落帆寒动白华吟。

君家祖德惟清苦，却笑当时问绢心。

作者简介：生卒年、籍贯皆不详。都登进士第。懿宗咸通中，与陆龟蒙、皮日休等吴中名士有唱和。后尝居青丘，与节度使王师范有交。事迹散见《太平广记》卷二五二、《唐诗纪事》卷六四、《唐音癸签》卷二七。《全唐诗》存诗2首。